cyanic-selkie/wikianc huggingface dataset:
ไกร ครรชิต
ชีวิตส่วนตัว
ไกรสมรสกับคุณ พจนีย์ อินทรครรชิต มีบุตรชายคนโตคือต้น-พิเศก อินทรครรชิต อดีตนักแสดงชื่อดังที่โด่งดังจากการรับบท ดั่น มหิทธา ในภาพยนตร์เรื่อง7 ประจัญบาน ซึ่งปัจจุบันได้ผันตัวมานั่งแท่นบริหารธุรกิจของครอบครัวคือ ยาสีฟันวิเศษนิยม
รายชื่อนักสำรวจทวีปแอฟริกา
นักสำรวจทวีปแอฟริกาที่สำคัญมีดังนี้
อีวานเกเลียน (แก้ความกำกวม)
อีวานเกเลียน อาจหมายถึง:
ลัทธิพาณิชยนิยม
ลัทธิพาณิชยนิยม (Mercantilism) เป็นนโยบายเศรษฐกิจแห่งชาติที่ออกแบบมาเพื่อเน้นการส่งออกมากกว่านำเข้า นโยบายนี้มีจุดประสงค์เพื่อลดการขาดดุลบัญชีเดินสะพัด หรือให้เกินดุล ลัทธิพาณิชยนิยมยังรวมถึงนโยบายเศรษฐกิจแห่งชาติที่มีจุดประสงค์เพื่อให้มีทุนสำรองระหว่างประเทศจากการได้เปรียบดุลการค้า โดยเฉพาะสินค้าสำเร็จรูป ในประวัติศาสตร์ นโยบายนี้มักนำไปสู่สงครามและผลักดันให้เกิดการขยายอาณานิคม
ลัทธิพาณิชยนิยมมีบทบาทในยุโรปสมัยใหม่ตั้งแต่คริสต์ศตวรรษที่ 16 ถึง 18 หรือยุคก่อนอุตสาหกรรม (proto-industrialization) ก่อนที่จะเสื่อมไป แม้ว่ามีผู้ออกความเห็นว่ายังคงมีอยู่ในเศรษฐกิจประเทศอุตสาหกรรม ในรูปแบบของการแทรกแซงทางเศรษฐกิจ (economic interventionism)
Zosteractinidae
Zosteractinidae เป็นสกุลของกิ้งกือที่อยู่ในวงศ์ Julida.
มีฮาอิล โรมม์
มีฮาอิล อิลลิช โรมม์ (Михаи́л Ильи́ч Ромм) เป็น ผู้กำกับภาพยนตร์ชาวโซเวียต
การผ่าตัดกล้ามเนื้อตา
การผ่าตัดกล้ามเนื้อตา (Strabismus surgery, extraocular muscle surgery, eye muscle surgery, eye alignment surgery) เป็นศัลยกรรมที่กล้ามเนื้อตา (extraocular muscle) เพื่อแก้ปัญหาตาที่ไม่มองไปในทางเดียวกัน ในประเทศสหรัฐอเมริกา มีการผ่าตัดเช่นนี้ 1.2 ล้านครั้งต่อปี จึงเป็นการผ่าตัดตามากที่สุดเป็นอันดับ 3
การผ่าตัดแก้ตาเหล่สำเร็จเป็นครั้งแรกเกิดขึ้นเมื่อวันที่ 26 ตุลาคม พ.ศ. 2382 โดยนายแพทย์ชาวเยอรมันและทำแก่เด็กตาเหล่เข้าอายุ 7 ขวบ แม้จะมีแพทย์ชาวอเมริกันที่ได้พยายามทำหลายครั้งมาก่อนในปี พ.ศ. 2361 ส่วนจักษุแพทย์ชาวอเมริกันเป็นผู้ตีพิมพ์ไอเดียการรักษาตาเหล่ด้วยการตัดใยกล้ามเนื้อตาเป็นครั้งแรกในปี 2380
ประเภท
การผ่าตัดรักษาตาเหล่เป็นวิธีการที่ทำในวันเดียว คนไข้ต้องอยู่ใน รพ. เพียงแค่ 2-3 ชม. ก่อนผ่าตัดเพื่อเตรียมตัว ส่วนระยะเวลาที่ใช้ผ่าตัดโดยเฉลี่ยจะต่าง ๆ กัน หลังจากผ่าตัด คนไข้จะเจ็บและบวมบ้าง ในกรณีที่ต้องผ่าตัดอีก จะเจ็บเพิ่มขึ้น การตัดกล้ามเนื้อออก (Resection) จะเจ็บหลังผ่ามากกว่าการร่น (recession) และจะบวมนานกว่าและอาจทำให้อาเจียนในระยะต้น ๆ หลังผ่าตัด
แพทย์จะให้ปิดตาด้วยผ้าไม่ให้แสงเข้า ซึ่งคนไข้ควรจะใส่ เพราะการมีแสงเข้าตาหรือการขยับตาจะทำให้เจ็บ
การผ่าตัดนอกจากช่วยรักษาอาการตาเหล่แล้วยังช่วยรักษาภาวะ กล้ามเนื้อตาอ่อนแรงได้อีกด้วย
ความตรงแนวและการทำงานที่เปลี่ยนไป
การผ่าตัดอาจทำให้ตาตรงแนวหรือเกือบตรง หรืออาจจะแก้มากเกินไปหรือน้อยเกินไป ซึ่งจะต้องรักษาเพิ่มหรือผ่าตัดอีก โอกาสที่ตาจะคงตรงแนวในระยะยาวจะเพิ่มขึ้น ถ้าคนไข้สามารถเห็นภาพเดียวด้วยสองตาหลังผ่าตัด งานศึกษาหนึ่งในคนไข้ตาเหล่เข้าวัยทารก ที่หลังจากผ่าตัดตาเหล่เข้าหรือตาเหล่ออกเพียงเล็กน้อย (ภายใน 8 ไดออปเตอร์) พบว่า คนที่ตาเหล่เข้าเพียงเล็กน้อยมีโอกาสที่ตาจะมองไปทางเดียวกัน 5 ปีหลังผ่าตัดสูงกว่าผู้ที่มีตาเหล่ออก มีหลักฐานเบื้องต้นว่า เด็กที่มีตาเหล่เข้าวัยทารกจะสามารถมองเห็นภาพเดียวด้วยสองตาหลังผ่าตัด ถ้าผ่าตัดตั้งแต่เนิ่น ๆ
การผ่าตัดเพื่อรักษา oblique muscle disorders อาจมีผลเป็นตาเหล่หลังจากการผ่าตัด อย่างแรกก็คือ ตาอาจเหล่ขึ้นหรือลง มีหลักฐานบ้างว่า อาการอาจน้อยกว่าถ้าผ่าตัดเด็กตั้งแต่อายุน้อย ๆ อย่างที่สองคือ การผ่าตัดอาจมีผลเป็นตาเหล่แบบหมุน (cyclodeviation, cyclotropia) และการเห็นภาพซ้อนแบบหมุน (cyclotropia) ถ้าระบบการเห็นไม่สามารถชดเชยความผิดพลาดได้
ผลการผ่าตัดที่เกิดขึ้นบ่อย ๆ ก็คือ ตาเหล่แบบเล็ก ๆ ที่เป็นต่อมา (microtropia, monofixation syndrome)
เป็นระยะเวลานานแล้วที่เชื่อว่า คนไข้ผู้ใหญ่ที่ตาเหล่เป็นระยะเวลานานจะดูดีขึ้นเท่านั้นถ้าผ่าตัด แต่เมื่อไม่นานนี้ ก็ได้พบกรณีคนไข้ที่สามารถมองเห็นภาพเดียวด้วยสองตา โดยเฉพาะถ้ากล้ามเนื้อสามารถปรับตาให้ตรง (motor alignment) ได้ดีมาก ในกรณีที่ตาเหล่เข้าก่อนผ่าตัด การผ่าตัดจะช่วยขยายลานสายตาที่เห็นด้วยทั้งสองตา แล้วทำการเห็นรอบนอก (peripheral vision) ให้ดีขึ้น นอกจากนั้น การมีตาที่มองตรงจะให้ประโยชน์ทางจิต-สังคมและทางเศรษฐกิจต่อคนไข้
ภาวะแทรกซ้อน
การผ่าตัดกล้ามเนื้อตาสามารถทำให้เกิดแผลเป็น/พังผืดได้ ซึ่งถ้าเป็นมาก ก็อาจจะเห็นเป็นรอยนูนแดง ๆ ที่ตาขาว ซึ่งสามารถลดได้ถ้าใช้ mitomycin C เมื่อผ่าตัด
โดยเกิดขึ้นน้อยครั้งมาก ภาวะแทรกซ้อนที่อาจเป็นอันตรายต่อชีวิตสามารถเกิดขึ้นได้เมื่อกำลังผ่าตัด เนื่องจาก oculocardiac reflex ซึ่งเป็นอัตราการเต้นหัวใจที่ลดลงเนื่องจากการดึงกล้ามเนื้อตาและ/หรือแรงอัดที่ลูกตา
ลาสิกขา
ลาสิกขา หมายถึงการลาจากเพศสมณะของภิกษุ ใช้ว่า ลาสึก ก็มี ที่เรียกว่าลาสิกขา เพราะภิกษุนั้นมีสิกขาหรือข้อที่พึงศึกษาอยู่คือศีล สมาธิ ปัญญา เมื่อต้องการจะบอกคืนหรือบอกลาข้อที่ศึกษานั้นโดยจะไม่ศึกษาต่อไปจึงเรียกว่า ลาสิกขา
ลาสิกขาบท หมายถึงการลาจากสิกขาบทคือศีลที่สมาทาน เช่น แม่ชีหรือผู้ถือเพศนุ่งขาวห่มขาวไม่ปลงผม ประพฤติพรหมจรรย์โดยถือสมาทานสิกขาบท 8 ข้อไว้เป็นการชั่วคราว เมื่ออกจากการถือเพศนั้นโดยการบอกคืนสิกขาบท จึงเรียกว่า ลาสิกขาบท หรือ ลาศีล
เครื่องฉายข้ามศีรษะ
เครื่องฉายข้ามศีรษะ (overhead projector) เป็นเครื่องฉายระบบฉายอ้อม ทำงานผ่านแผ่นสะท้อนแสงสะท้อนไปมา จนเกิดเป็นภาพขึ้น เครื่องฉายข้ามศีรษะต้องฉายควบคู่กับแผ่นใสเท่านั้น ไม่สามารถใช้กระดาษชนิดอื่นได้ เครื่องฉายนี้มีจุดเด่นตรงที่สามารถฉายได้ทั้งในที่มืดและที่สว่าง แม้มีแสงมากก็ตาม เครื่องฉายข้ามศีรษะถูกประดิษฐ์ครั้งแรกขึ้นราวคริสต์ทศวรรษ 1970 โดยนักประดิษฐ์ชาวฝรั่งเศส ฌูลส์ ดูบอสก์
ซุลฏอน บิน มุฮัมมัด อัลกอซิมี
ซุลฏอน บิน มุฮัมมัด อัลกอซิมี (سلطان بن محمد القاسمي) ทรงเป็นเจ้าผู้ครองรัฐชาร์จาห์ สหรัฐอาหรับเอมิเรตส์ องค์ปัจจุบัน และทรงเป็นสมาชิกสภาสูงสุดของสหรัฐอาหรับเอมิเรตส์ด้วย ประสูติเมื่อ 6 กรกฎาคม พ.ศ. 2482 พระองค์เป็นพระราชโอรสของมุฮัมมัด บิน ซักร์ บิน คอลิด อัลกอซิมี และมัรยัม บินต์ ฆอนิม บิน ซะลีม อัชชัมซี พระองค์ขึ้นครองราชย์เมื่อ พ.ศ. 2515 ต่อจากอะซีซ บิน มุฮัมมัด อัลกอซิมี พระเชษฐา
โครงแบบอิเล็กตรอน
การจัดเรียงอิเล็กตรอน หมายถึง อิเล็กตรอนในแต่ละอะตอมจะมีการจัดเรียงตามระดับพลังงานหลักและระดับพลังงานย่อย โดยมีการแบ่งชั้นที่แน่นอน เรียงไปเรื่อย ๆ ตามเลขอะตอม
ระดับพลังงานหลัก
เป็นระดับพลังงานชั้นใหญ่ ๆ ของอิเล็กตรอน ระดับพลังงานชั้นในสุดหรือระดับพลังงานที่ n=1 จะมีอิเล็กตรอนได้มากที่สุด 2 ตัว ระดับชั้นถัดมา 2,3,4 จะมีได้มากที่สุด 8,18 และ 32 ตามลำดับ โดยระดับพลังงานที่มากกว่า 4 ขึ้นไปก็จะมีได้มากที่สุดเพียง 32 ตัวเท่านั้น
ระดับพลังงานย่อย
ระดับพลังงานย่อย อีกชื่อหนึ่งคือ ออร์บิทัล (Orbital) เป็นระดับพลังงานย่อยที่อยู่ในแต่ละระดับพลังงานใหญ่ โดยระดับพลังงานย่อยจะมี 4 ประเภทใหญ่ คือ s,p,d และ f และแต่ละชนิดก็จะมีรูปร่างต่างกันอีก ดังตาราง
ออร์บิทัล g ยังไม่มีการค้นพบ เนื่องจากในการจัดเรียงอิเล็กตรอน จะมีการซ้อนเหลื่อมกัน
ของแต่ละออร์บิทัลที่ต่างชั้นระดับพลังงานหลักกัน ทำให้ในการจัดเรียงอิเล็กตรอนแทนที่จะออกมาเป็นดังนี้
1s 2s 2p 3s 3p 3d 4s 4p 4d 4f 5s 5p 5d 5f 5g 6s...
กลับกลายเป็น 1s 2s 2p 3s 3p 4s 3d 4p 5s 4d 5p 6s ... ทำให้ธาตุที่ค้นพบปัจจุบันนี้ยังไม่มีจำนวนอิเล็กตรอนที่มากพอจะถึงชั้น g
เพิ่มเติม ออร์บิทัลเหล่านี้ เมื่อดูจากตารางธาตุ จะพบว่าธาตุในตารางธาตุมีการจัดเรียงเวเลนซ์อิเล็กตรอนตามออร์บิทัลด้วย โดยธาตุ 2 หมู่ซ้ายสุด จะอยู่ในออร์บิทัล s หมู่ IIIA - VIIIA จะอยู่ในออร์บิทัล p ธาตุแทรนซิชันชั้นในทั้งหมดอยู่ในออร์บิทัล d และอนุกรมแลนทาไนด์-แอกทิไนด์ อยู่ในออร์บิทัล f
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 62 กิโลกรัม บุคคลหญิง
การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 62 กิโลกรัม บุคคลหญิง เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 3-4 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 62 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 5 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2004
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ทอมมี ดรีเมอร์
ผลงาน
Dreamer's second ECW World Heavyweight Championship reign overall and first under the WWE banner.
อันตรายิกธรรม
การอุปสมบท
ในการอุปสมบท ภิกษุจะถามอันตรายิกธรรมกับอุปสัมปทาเปกขะ (ผู้มุ่งจะบวช) เมื่อทราบว่าไม่มีอันตรายิกธรรมดังกล่าว จึงจะอุปสมบทได้
อันตรายิกธรรมของภิกษุ
ชายผู้จะบวชเป็นพระภิกษุต้องปราศจากอันตรายิกธรรม 13 ข้อ ได้แก่
อันตรายิกธรรมของภิกษุณี
หญิงผู้จะบวชเป็นพระภิกษุณีต้องปราศจากอันตรายิกธรรม 24 ข้อ ได้แก่
สวรรค์และนิพพาน
คัมภีร์สมันตปาสาทิกา อรรถกถาปาจิตติยกัณฑ์ เรียกธรรมที่ทำอันตรายแก่สวรรค์และนิพพานว่า อันตรายิกธรรม มี 5 อย่าง คือ
อาร์ต คาร์นีย์
อาร์เธอร์ วิลเลียม แมทธิว "อาร์ต" คาร์นีย์ (Arthur William Matthew "Art" Carney; 4 พฤศจิกายน ค.ศ. 1918 – 9 พฤศจิกายน ค.ศ. 2003) เป็นนักแสดงชาวอเมริกัน เขาเป็นที่รู้จักอย่างดีในบทเอ็ด นอร์ตัน ในละครซิตคอมเรื่อง The Honeymooners (1955) และได้รับรางวัลออสการ์ สาขานักแสดงนำชายยอดเยี่ยม จากบทบาทการแสดงในภาพยนตร์เรื่อง Harry and Tonto (1974)
ชีวิตช่วงแรก
อาร์ต คาร์นีย์ เกิดเมื่อวันที่ 4 พฤศจิกายน ค.ศ. 1918 เขาเป็นบุตรคนสุดท้องในจำนวน 6 คน (แจ็ก, เนด, โรเบิร์ต, เฟรด และฟิล) เกิดในเมานต์เวอร์นอน นิวยอร์ก เขาเป็นบุตรชายของเฮเลน (สกุลเดิม ฟาร์เรล) และ เอ็ดเวิร์ด ไมเคิล คาร์นีย์ เป็นนักหนังสือพิมพ์และนักประชาสัมพันธ์ ครอบครัวของเขาเป็นชาวอเมริกันเชื้อสายไอริชและศรัทธาในนิกายโรมันคาทอลิก เขาเข้าเรียนที่โรงเรียนมัธยมเมานต์เวอร์นอน คารนีย์เข้ารับราชการในกองทัพบกสหรัฐ ตำแหน่งทหารราบและพลปืนกลในสงครามโลกครั้งที่สอง ระหว่างเข้าร่วมการบุกครองนอร์ม็องดีในกองพันทหารราบที่ 28 เขาได้รับบาดเจ็บโดยถูกกระสุนยิงเข้าที่บริเวณขาขวา จนทำให้เขาต้องเดินขากะเผลกตลอดชีวิต ผลจากการบาดเจ็บยังทำให้ขาขวาของเขาสั้นกว่าข้างซ้าย 3/4 นิ้ว
สวัสดิ์ สืบสายพรหม
สวัสดิ์ สืบสายพรหม (เกิด 8 มกราคม พ.ศ. 2490) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดศรีสะเกษ 4 สมัย
ประวัติ
สวัสดิ์ สืบสายพรหม เกิดเมื่อวันที่ 8 มกราคม พ.ศ. 2490 เป็นบุตรของนายแก้ว และ นางเสียงสี สืบสายพรหม จบการศึกษา จากวิทยาลัยเพาะช่าง
งานการเมือง
อดีตเคยเป็นสมาชิกสภาจังหวัดศรีสะเกษในช่วง พ.ศ. 2523 ถึง พ.ศ. 2526 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม แต่ได้รับเลือกตั้งในครั้งต่อมา (พ.ศ. 2529) และได้รับเลือกติดต่อกันรวม 4 ครั้ง
ในปี พ.ศ. 2531 เขาได้เข้าร่วมงานกับพรรคประชาชน และรับตำแหน่งเป็นกรรมการบริหารพรรค
สวัสดิ์ ได้รับแต่งตั้งเป็นรัฐมนตรีในรัฐบาลนายชวน หลีกภัย เป็นรัฐมนตรีช่วยว่าการกระทรวงเกษตรและสหกรณ์ (ครม.50)
ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ พันตำรวจเอกทิน วงศ์ปลั่ง จากพรรคชาติไทย ในปี 2549 ลงสมัครรับเลือกตั้งสมาชิกวุฒิสภาจังหวัดศรีสะเกษ และ การเลือกตั้ง ส.ส. พ.ศ. 2550 ได้รับการเลือกตั้งเป็นลำดับที่ 6 (จากผู้ที่ได้รับเลือกในเขตดังกล่าว 3 คน) หลังจากนั้นจึงได้วางมือทางการเมือง
สมาชิกสภาผู้แทนราษฎร
สวัสดิ์ สืบสายพรหม ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
อำเภอจตุรพักตรพิมาน
จตุรพักตรพิมาน [จะ-ตุ-ระ-พัก-พิ-มาน] เป็นอำเภอหนึ่งของจังหวัดร้อยเอ็ด
ประวัติ
เมืองจตุรพักตรพิมาน ตั้งเมื่อ พ.ศ. 2425 ในรัชกาลพระบาทสมเด็จพระจุลจอมเกล้าเจ้าอยู่หัว(รัชกาลที่ 5) จตุรพักตรพิมาน แปลว่า ที่อยู่ของเทพเจ้าผู้มีสี่หน้า ซึ่งตั้งชื่อให้สอดคล้องกับนามเจ้าเมืองจตุรพักตรพิมาน คือ ท้าวพรหม หรือ สุพรหม และชื่อเดิมของชื่อเมืองที่ชื่อว่า “บ้านเมืองหงส์” ท้าวพรหม (สุพรหม) เป็นบุตรของพระรัตนวงศา (คำสิงห์) เจ้าเมืองสุวรรณภูมิรับราชการที่เมืองสุวรรณภูมิ ตำแหน่งผู้ช่วยราชการเมือง มีบรรดาศักดิ์เป็นหลวงพรหมพิทักษ์ เมื่อบิดาเห็นว่าหลวงพรหมพิทักษ์ มีอายุ 22 ปีเศษ เหมาะสมที่จะเป็นเจ้าเมืองได้ จึงมีใบบอกกราบทูลขอหลวงพรหมพิทักษ์เป็นเจ้าเมือง และยกบ้านเมืองหงส์เป็นเมืองจตุรพักตรพิมานพระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ ให้ยกบ้านเมืองหงส์เป็นเมืองจตุรพักตรพิมาน ให้หลวงพรหมพิทักษ์เป็นพระธาดาอำนวยเดชเจ้าเมืองจตุรพักตรพิมาน ขึ้นกับเมืองสุวรรณภูมิ เมื่อ พ.ศ. 2425 ดังระบุไว้ในการแต่งตั้งขุนนางไทยในรัชการที่ 5 ว่า “ให้หลวงพรหมพิทักษ์ผู้ช่วยราชการเมืองสุวรรณภูมิเป็น พระธาดาอำนวยเดชเจ้าเมืองจตุรพักตรพิมาน ซึ่งแต่ก่อนเรียกว่าบ้านเมืองหงส์ แขวงเมืองสุวรรณภูมิ โปรดเกล้าฯ ให้ยกเป็นเมืองนั้นขึ้นแก่เมืองสุวรรณภูมิ ได้บังคับบัญชาท้าวเพี้ย กรมการแลราษฎร บรรดาอยู่ในเขตุแขวงเมืองจตุรพักตรพิมานทั้งสิ้นแล ให้ฟังคำบังคับบัญชาพระรัตนวงศา เจ้าเมืองสุวรรณภูมิ แต่ที่เป็นยุติธรรมแลชอบด้วยราชการตั้งแต่วันที่ 2 ฯ 7 ปีมะเมีย จัตวาศก เป็นปีที่ 15 ของดวงตาที่ประทับนี้ ประจำการแผ่นดินสยาม พ.ศ. 2425” หน้าที่ของเจ้าเมืองที่ต้องทำโดยสม่ำเสมอ คือการเก็บภาษีอากรส่งไปยังเมืองสุวรรณภูมิ ซึ่งเป็นเมืองที่เมืองจตุรพักตรพิมานต้องขึ้นสังกัดอยู่ การลงโทษผู้กระทำผิดนั้น ขโมยที่ถูกจับได้และการไปถือน้ำพระพิพัฒน์สัตยาปีละ 2 ครั้ง ที่เมืองสุวรรณภูมิ เมืองจตุรพักตรพิมาน เป็นเมืองขึ้นกับเมืองสุวรรณภูมิ ตั้งแต่ พ.ศ. 2425 จนถึง พ.ศ. 2443 ทางราชการได้ยุบเมืองจตุรพักตรพิมาน ลงเป็นอำเภอขึ้นกับเมืองร้อยเอ็ด เพราะเห็นว่าอยู่ใกล้เมืองร้อยเอ็ด (ประมาณ 26 กิโลเมตร) กว่าเมืองสุวรรณภูมิ (ระยะทางจากเมืองจตุรพักตรพิมานห่างจากเมืองสุวรรณภูมิประมาณ 50   ก.ม.) มีพระธาดาอำนวยเดช เป็นนายอำเภอคนแรก (พ.ศ. 2443)   และมีนายอำเภอได้รับแต่งตั้งย้ายสับเปลี่ยนตามระเบียบราชการมาจนกระทั่งปัจจุบันนี้
มีประวัติความเป็นมาของอำเภอจตุรพักตรพิมาน มีปรากฏอยู่ใน ประชุมพงศาวดารภาคที่ 4 ว่าพระรัตนวงศา (คำสิงห์ ) เจ้าเมืองสุวรรณภูมิ มีใบบอกขอตั้งเมืองหงส์ เป็นเมืองของหลวงพรหมพิทักษ์   (ท้าวพรหม หรือ สุพรหม) ผู้ช่วยราชการเมือง บุตรของพระรัตนวงศา (คำสิงห์) เจ้าเมืองสุวรรณภูมิ และขอพระศรีวรราช (สอน) ผู้น้องเป็นอุปฮาดเมืองจตุรพักตรพิมาน วันจันทร์ ขึ้น 12 ค่ำ เดือน 7 ทรงพระกรุณาโปรดเกล้า ให้ยกบ้านเมืองหงส์เป็นเมืองจตุรพักตรพิมานให้หลวงพรหมพิทักษ์ (สุพรหม) เป็นพระธาดาอำนวยเดช เจ้าเมือง พระราชทานเครื่องยศตามบรรดาศักดิ์ และพระธาดาอำนวยเดชได้อพยพครอบครัวไปตั้งที่ว่าการเมืองอยู่ที่บ้านเปลือยหัวช้าง  ทางห่างกันกับบ้านเมืองหงส์ประมาณ 90 เส้น หาได้ไปตั้งที่ว่าการเมืองอยู่บ้านเมืองหงส์ตามพระกระแสตราโปรดเกล้าฯ ไม่พระธาดาอำนวยเดช (หลวงพรหมพิทักษ์) กับพระศรีราชา(สอน) อุปฮาดพี่น้องทั้งสองนี้ เป็นผู้ตั้งเมืองจตุรพักตรพิมาน   และเป็นบุตรพระรัตนวงศา (คำสิงห์) สืบเชื้อสายจากพระขัติยวงศา (สีลัง) เจ้าเมืองร้อยเอ็ดเมืองจตุรพักตรพิมานนี้ ต่อมาได้ยุบลงเป็นอำเภอขึ้นกับจังหวัดร้อยเอ็ด และเรียกว่า อำเภอหัวช้างอยู่ระยะหนึ่ง และได้เปลี่ยนชื่อกับมาเป็นอำเภอจตุรพักตรพิมาน จนทุกวันนี้
ภูมิศาสตร์
อำเภอจตุรพักตรพิมาน ตั้งอยู่ทางทิศตะวันตกเฉียงใต้ของจังหวัดร้อยเอ็ด ห่างจากตัวจังหวัดร้อยเอ็ด ระยะทางประมาณ  26  กิโลเมตร ห่างจากกรุงเทพมหานครระยะประมาณ 490 กิโลเมตร มีเนื้อที่ทั้งหมด 522 ตารางกิโลเมตร
ลักษณะภูมิประเทศ
สภาพพื้นของอำเภอเป็นที่ราบ ป่าไม้ส่วนใหญ่ในพื้นที่เป็นป่าเบญจพรรณ
ลักษณะภูมิอากาศ
ลักษณะภูมิอากาศของอำเภอจตุรพักตรพิมาน อยู่ภายใต้อิทธิพลของลมมรสุมที่พัดประจำเป็นฤดูกาล 2 ชนิด โดยพัดมาจากทิศตะวันออกเฉียงเหนือในฤดูหนาวเรียกว่า มรสุมตะวันออกเฉียงเหนือ อิทธิพลของลมนี้จะทำให้บริเวณอำเภอจตุรพักตรพิมานประสบกับภาวะอากาศหนาวเย็นและแห้งแล้งมรสุมอีกชนิดหนึ่งคือ มรสุมตะวันออกเฉียงใต้ จะพักจากทิศตะวันออกเฉียงใต้เป็นส่วนใหญ่ในช่วงฤดูฝนทำให้อากาศชุ่มชื้นและมีฝนตกทั่วไปอำเภอจตุรพักตรพิมานตั้งอยู่ในเขตร้อน และแห้งแล้ง มี 3 ฤดูได้แก่
ทรัพยากรธรรมชาติ
อำเภอจตุรพักตรพิมาน มีแร่ธาตุที่สำคัญ คือ หินเกลือ ฟอสเฟต และแทนตาไลท์ ส่วนใหญ่จะอยู่แถบบ้านหนองตอ ตำบลหัวช้าง ทรัพยากรจะเป็นป่าเบญจพรรณป่าไม้ส่วนใหญ่จะเป็นไม้ยาง ไม้เหียง ไม้ตะแบก และไม้ประดู่ ลักษณะดินส่วนใหญ่จะเป็นดินร่วนปนทรายและบางแหล่งจะพบดินลูกรัง ซึ่งเกิดจากการสลายตัวของหินดินดาน ลำน้ำเสียวถือว่าเป็นสายน้ำที่สำคัญของอำเภอซึ่งจะไหลผ่าน 3 อำเภอด้วยกันคือ อำเภอปทุมรัตต์ อำเภอจตุรพักตรพิมาน และอำเภอเกษตรวิสัย แล้วไหลลงสู่แม่น้ำมูลที่อำเภอสุวรรณภูมิ ในฤดูแล้งน้ำจะแห้งมีน้ำขังเป็นช่วงๆ
การปกครองส่วนภูมิภาค
อำเภอจตุรพักตรพิมานแบ่งพื้นที่การปกครองออกเป็น 12 ตำบล 150 หมู่บ้าน ดังนี้
Galliobatidae
Galliobatidae เป็นสกุลของกิ้งกือที่อยู่ในวงศ์ Julida.
Pseudonemasomatidae
Pseudonemasomatidae เป็นสกุลของกิ้งกือที่อยู่ในวงศ์ Julida.
สปีชีส์ในสกุล ได้แก่:
Chelojulidae
Chelojulidae เป็นสกุลของกิ้งกือที่อยู่ในวงศ์ Julida.
สปีชีส์ในสกุล ได้แก่:
วัดสูงเม่น
วัดสูงเม่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสูงเม่น อำเภอสูงเม่น จังหวัดแพร่
วัดสูงเม่นตั้งวัดเมื่อ พ.ศ. 2383 ได้รับพระราชทานวิสุงคามสีมาเมื่อ พ.ศ. 2476 ปรากฏชื่อในคัมภีร์ธรรมว่า วัดสุ่งเม้นแก้วกว้าง เพราะเคยมีพื้นที่กว้างขวาง และมีความสำคัญทางประวัติศาสตร์ เจ้าเมือง เจ้าผู้ครองนคร เจ้าราชวงค์ต่าง ๆ ทั้งใน ล้านนา และล้านช้าง ต่างเคยมานมัสการคัมภีร์ธรรมพระไตรปิฎก ณ วัด ยังเคยเป็น ศูนย์กลางในการทำกิจกรรมทางพระพุทธศาสนา และเป็นแหล่งการศึกษาเล่าเรียนวิชาทั้งทางโลกและทางธรรม มีเจ้าผู้ครองนครแพร่ และศรัทธาประชาชนให้การอุปถัมภ์อยู่โดยตลอด
อาคารเสนาสนะที่สำคัญ ได้แก่ อุโบสถศิลปะล้านนา มีโครงสร้างเป็นแบบทรงล้านนาพื้นเมือง ส่วนลวดลายล้านนาพื้นเมืองผสมผสานศิลปะพม่า มีเสาจำนวน 16 ต้น ลงรักสีดำ เขียว วาดลวดลายเถาวัลย์สีทอง หลังคามุงด้วยกระเบื้องเคลือบดินเผา หน้าบันสลักเป็นรูปนาศีเกี้ยวน่ามอง และมีพระประธานในพระอุโบสถ นามว่า หลวงพ่อโต เป็นพระพุทธรูปปางมารวิชัย เจดีย์ทรงหกเหลี่ยมบรรจุพระบรมธาตุและสารีริกธาตุซึ่งครูบากัญจนอรัญญวาสีมหาเถร นำมาแต่ประเทศพม่า เมื่อปี พ.ศ. 2383 มีหอธรรมหรือหอพระไตรปิฏกเป็นศูนย์อนุรักษ์คัมภีร์พระไตรปิฏกและวรรณกรรมท้องถิ่น มีพระพุทธรูปไม้แกะสลักฝีมือช่างพื้นบ้านนับร้อยองค์ มีพระพุทธรูปศักดิ์สิทธิ์นาม พระเจ้าใจดี ประดิษฐานภายในอุโบสถทรงล้านนา มีมรดกธัมม์ที่มีคัมภีร์ใบลานมากที่สุดในโลก องค์การการศึกษาวิทยาศาสตร์และวัฒนธรรมแห่งสหประชาชาติ UNESCO) ได้มอบรางวัล เอกสารมรดกความทรงจำแห่งโลก (Documentary Memorial of the World) ในฐานะที่เอกสารคัมภีร์ใบลานของครูบากัญจนอรัญวาสีมหาเถร มีคุณค่ายิ่งในระดับท้องถิ่น เมื่อ พ.ศ. 2559
ประเพณีที่สำคัญของวัดคือ "ตากธรรม ตานข้าวใหม่ หิงไฟพระเจ้า" จัดขึ้นในเดือนมกราคม คือการนำคัมภีร์ธรรมใบลาน ที่เก็บรักษาไว้ในหอไตร ออกมาตาแดด การตานข้าวใหม่ คือการทำบุญหลังฤดูการเก็บเกี่ยว ด้วยข้าวที่เก็บเกี่ยวใหม่ และการหิงไฟพระเจ้า จะมีการหาไม้ฟืนมาจุดเผาผิงให้พระพุทธรูปคลายหนาว ซึ่งมีความเชื่อกันว่าหากใครได้กระทำเช่นนี้ก็นับว่าจะได้อานิสงส์ผลบุญแรงกล้า
Okeanobatidae
Okeanobatidae เป็นสกุลของกิ้งกือที่อยู่ในวงศ์ Julida.
สปีชีส์ในสกุล ได้แก่:
ศาลากลางกรุงมอสโก
ศาลากลางกรุงมอสโก ก่อสร้างโดยอิฐแดงตั้งอยู่ทางทิศตะวันออกของพิพิธภัณฑ์แห่งชาติ สถาปัตยกรรมแบบไฮบริดที่เป็นเอกลักษณ์ของศิลปะฟื้นฟูประเทศรัสเซีย รูปแบบสถาปัตยกรรมฟื้นฟูเรอแนซ็องส์ ในช่วงเวลาสหภาพโซเวียตปกครองศาลากลางทำหน้าที่เป็นพิพิธภัณฑ์วลาดีมีร์ เลนิน
ประวัติ
การก่อสร้างได้เริ่มหลังจากนั้น 3 ปีโดยมีเศษซากจากต้นศตวรรษที่ 18 ได้เอามารวมกันอยู่ในโครงสร้างเดียวกัน หลังการปฏิวัติรัสเซีย ในปีพ.ศ. 2460 อาคารเสร็จสิ้นแล้วศาลากลางกรุงมอสโกถูกยกเลิกและถูกส่งมอบให้เป็นพิพิธภัณฑ์ศาลากลางกรุงมอสโก
หลังจากสหภาพโซเวียตที่แห่งนี้ได้เป็นพิพิทภัณฑ์แห่งชาติ
กระจกสองนครา
"กระจกสองนครา" ( (จิ้ง ชวงเฉิง); Mirror: A Tale Of Twin Cities, Mirror: Twin Cities) เป็นซีรีส์จีนฟอร์มยักษ์แนวพีเรียดแอกชันแฟนตาซี นำแสดงโดยนักแสดงชื่อดัง หลี่ อี้เฟิง, เฉิน อวี้ฉี และ เจิ้ง เย่เฉิง ดัดแปลงจากนิยายขายดีชื่อเดียวกันของ Cang Yue เริ่มออกอากาศในวันที่ 16 มกราคม - 26 กุมภาพันธ์ ค.ศ. 2022 เวลา 20.00 น. ทางแพลตฟอร์ม Tencent Video and Youku ในส่วนของประเทศไทยสามารถรับชมได้ทาง WeTV, Huace Youtube และ โมโนแม็กซ์
== เรื่องย่อ (ฉบับซีรีส์) ==
ความเคียดแค้นระหว่าง 3 อาณาจักร 3 เผ่าพันธุ์ แห่งอวิ๋นฮวง(แดนเมฆา) ยืนยงมานับพันปี
การคัดเลือกนักแสดง
เดิมนักแสดงนำชุดแรกที่จะมารับบท ซูหมอและไป๋อิง คือ หลี่ อี้เฟิง และหยาง จื่อ โดยมีการฟิตติ้งเสื้อผ้าและถ่ายภาพโปรโมทไปแล้ว มีภาพและคลิปการถ่ายทำปล่อยออกมาเล็กน้อย เตรียมเปิดกล้องถ่ายทำในเดือนมิถุนายน 2019 แต่เนื่องจากทีมสร้างมีปัญหาเรื่องการขอใบอนุญาตถ่ายทำ โดยกล่าวกันว่าเป็นปัญหาเรื่องบทและพล็อตเรื่องบางส่วนอาจขัดกับกฎหมายเซ็นเซอร์ฉบับใหม่ของจีน ทำให้โปรเจ็กต์ถูกเลื่อนออกไปไม่มีกำหนด ต้องคืนคิวนักแสดง โดยทั้ง หลี่ อี้เฟิง และหยาง จื่อ ต่างรับละครเรื่องใหม่แทนภายในเวลาไม่นาน ดังนั้นเมื่อโปรเจ็กต์เดินหน้าต่อ ทั้งคู่จึงปฏิเสธบทนี้
ในช่วงแรกมีข่าวลือรายชื่อนักแสดงชื่อดังที่จะมารับบทแทนหลายท่าน แต่ในที่สุดแล้วภายหลังการพูดคุย ทีมสร้างยืนยันว่านักแสดงที่จะมารับบทซูหมอ ยังคงเป็น หลี่ อี้เฟิง โดยทีมสร้างตัดสินใจเลื่อนโปรเจ็กต์ออกไปอีกหลายเดือนเพื่อรอให้ หลี่ อี้เฟิง เสร็จสิ้นการถ่ายทำละคร The Glory Of Youth ช่วงปลายเดือนมกราคม 2020 ก่อน
ในส่วนของบทไป๋อิงนั้นยังมีข่าวหลากหลาย ก่อนจะมีข่าวว่าลงตัวที่ เฉิน อวี้ฉี จากการช่วยแนะนำของ ถัง เยียน นายใหญ่ต้นสังกัดของเธอ แต่เมื่อใกล้ถึงกำหนดเปิดกล้อง สถานการณ์ Covid-19 ในประเทศจีนรุนแรงขึ้น จนมีการประกาศปิดเมือง กำหนดการเปิดกล้องจึงเลื่อนออกไปอีกครั้ง และยังคงมีข่าวลือเรื่องการเปลี่ยนตัวนักแสดงอยู่เนืองๆ จนกระทั่งเปิดกล้องถ่ายทำจริงในเดือนพฤษภาคม 2020
งานสร้าง
เริ่มถ่ายทำตั้งแต่วันที่ 15 พฤษภาคม ค.ศ. 2020 โดยถ่ายทำที่โรงถ่ายภาพยนตร์เหิ้งเตี้ยน และแล้วเสร็จในวันที่ 8 ตุลาคม ปีเดียวกัน วันที่ 16 มกราคม ค.ศ. 2022 ออกอากาศตอนแรก
ซีรีส์เรื่องนี้มีการดัดแปลงพล็อตเรื่องจากนิยายต้นฉบับพอสมควร เนื่องจากข้อจำกัดหลายๆด้าน และแม้จะมีการพยายามปรับพล็อตเรื่องและบทในเบื้องต้นก่อนถ่ายทำแล้ว แต่ก็ยังจำเป็นต้องตัดและดัดแปลงเนื้อเรื่องบางส่วนเพิ่มเติมอีกในขั้นตอนการตัดต่อและขออนุญาตออกอากาศ ทำให้จำนวนตอนของซีรีส์เรื่องนี้ลดลงจาก 50 ตอน เหลือเพียง 43 ตอน จนได้รับใบอนุญาตออกอากาศในที่สุด ในวันที่ 8 ตุลาคม 2021
แม้ตัวซีรีส์จะถูกวิจารณ์ในหลายด้าน โดยเฉพาะการตัดต่อและการลำดับเรื่อง รวมถึงการดัดแปลงเนื้อหาและโปรดักชั่น แต่กระจกสองนคราก็ยังคงเป็นละครที่ทำรายได้ให้ค่ายละครยักษ์ใหญ่อย่าง Huace มากที่สุดเป็นอันดับที่ 2 ของปี 2021 และมียอดผู้ชมแอคทีฟสูงเป็นลำดับที่ 2 จากแพลตฟอร์ม Youku และสูงเป็นลำดับที่ 4 ของ Tencent จากไตรมาสแรก ปี 2022
โดย "หลี่อี้เฟิง" มีค่าความนิยมสูงสุดมาเป็นอันดับ 1 จาก WeChat Index เกี่ยวกับละครกระจกสองนครา ตามมาด้วยตัวละคร "ซูหมอ" เป็นอันดับ 2 และละครกระจกสองนครามาเป็นอันดับที่ 3
ห่าเตียน
ห่าเตียน (Hà Tiên) เป็นนครที่ตั้งอยู่ในจังหวัดเกียนซาง ภูมิภาคสามเหลี่ยมปากแม่น้ำโขง ประเทศเวียดนาม มีอาณาเขตติดกับประเทศกัมพูชาทางทิศตะวันตก มีขนาดพื้นที่ 107.92 km2 และมีประชากรเมื่อ ค.ศ. 2020 จำนวน 48,644 คน
ประวัติศาสตร์
ห่าเตียนมีชื่อเดิมว่า "เปียม" (ព឵ម) ปรากฏในเอกสารไทยในชื่อ "บันทายมาศ" หรือ "พุทไธมาศ"
จุดผ่านแดน
จุดผ่านแดนระหว่างเวียดนามและกัมพูชาของฝั่งเวียดนาม เรียกว่า จุดผ่านแดนนานาชาติห่าเตียน ตั้งอยู่ทางตะวันตกของใจกลางห่าเตียน 7 กิโลเมตร ที่ชุมชนส่าเซี้ย (Xà Xía) แขวงหมีดึ๊ก (Phường Mỹ Đức) ส่วนทางฝั่งกัมพูชา เรียกว่า จุดผ่านแดนนานาชาติแปรกจาก (ប៉ុស្តិ៍នគរបាលច្រកទ្វារព្រំដែនអន្ដរជាតិព្រែកចាក) ตั้งอยู่ในอำเภอกำปงตราก จังหวัดกำปอด
คำกริยาวิเศษณ์
คำกริยาวิเศษณ์ เป็นคำชนิดหนึ่งมีใช้ในหลายภาษา ตัวอย่างที่เห็นชัดคือภาษาอังกฤษ คำกริยาวิเศษณ์หมายถึงคำที่ทำหน้าที่ขยายความคำกริยาหรือคำอื่น ๆ ที่นอกเหนือจากคำนาม เช่นคำคุณศัพท์ (รวมทั้งจำนวน) อนุประโยค ประโยค และคำกริยาวิเศษณ์อื่น คำกริยาวิเศษณ์ถือว่าเป็นส่วนหนึ่งของคำวิเศษณ์ในภาษาไทย
ภาษาอังกฤษ
คำกริยาวิเศษณ์ในภาษาอังกฤษ ส่วนใหญ่จะนำคำคุณศัพท์มาเติม -ly และมีความหมายว่า "อย่าง" ตัวอย่างเช่น great → greatly (อย่างยิ่งใหญ่), beautiful → beautifully (อย่างสวยงาม) เป็นต้น แต่ไม่ใช่ทุกคำที่ต้องลงท้ายด้วย -ly เช่น hard, fast, well เป็นอาทิ อย่างไรก็ตามบางคำที่ลงท้ายด้วย -ly เช่น friendly, lovely ก็ไม่ใช่คำกริยาวิเศษณ์ แต่เป็นคำคุณศัพท์ในกรณีที่ขยายคำนาม คำปัจจัย -ly สามารถเทียบได้กับคำปัจจัย -lich ของภาษาเยอรมัน, -lijk ของภาษาดัตช์, -lig ของภาษาเดโน-นอร์เวย์ และ -leg ของภาษานอร์เวย์
หลักการการเติมคำปัจจัย -ly มีดังนี้
คำกริยาวิเศษณ์ที่มาจากคำคุณศัพท์โดยการเติม -ly อาจมีความหมายต่างออกไปจากเดิม เช่น hard (ยากลำบาก) → hardly (ไม่ค่อยมี), high (สูง) → highly (อย่างมาก), late (สาย) → lately (เมื่อเร็ว ๆ นี้), near (ใกล้) → nearly (เกือบจะ), wide (กว้าง) → widely (โดยทั่วไป) ฯลฯ
ในบางกรณีคำปัจจัย -wise อาจใช้แปลงคำนามให้เป็นคำกริยาวิเศษณ์ และ -ways ก็ได้เป็นอีกรูปแบบหนึ่งของ -wise ด้วย เช่น clockwise, sideways คำกริยาวิเศษณ์บางคำสร้างขึ้นจากคำนามหรือคำคุณศัพท์โดยการเติมคำอุปสรรค a- อาทิ abreast, astray ยังมีคำปัจจัยอื่น ๆ อีกในภาษาอังกฤษที่แปลงคำกริยาวิเศษณ์มาจากคำประเภทอื่น และมีคำกริยาวิเศษณ์จำนวนมากที่ไม่ได้ดัดแปลงจากการเติมคำเลย
คำว่า more, most, least, less ที่นำหน้าคำคุณศัพท์หรือคำกริยาวิเศษณ์ ก็เป็นคำกริยาวิเศษณ์เช่นกัน
ราชวงศ์สุย
ราชวงศ์สุย (Sui Dynasty; ) เป็นราชวงศ์ที่ทรงอำนาจทางการทหารแต่มีระยะเวลาการปกครองที่ค่อนข้างสั้น สถาปนาขึ้นเมื่อปี พ.ศ. 1124 ภายหลังจากยุคราชวงศ์เหนือ-ใต้ โดยจักรพรรดิสุยเหวิน (หยางเจียน) อดีตแม่ทัพแห่งราชวงศ์โจวเหนือ โดยในรัชกาลของพระองค์ทรงสามารถรวบรวมแผ่นดินจีนให้เป็นปึกแผ่นอีกครั้ง มีนครฉางอันเป็นเหมืองหลวงระหว่าง พ.ศ. 1124 - พ.ศ. 1148 และต่อมาย้ายไปนครลั่วหยางระหว่าง พ.ศ. 1148 - พ.ศ. 1161 แต่ราชวงศ์สุยมีอันต้องล่มสลายลงในปี พ.ศ. 1161 ในรัชกาลจักรพรรดิสุยหยาง(หยางกว่าง) พระราชโอรสองค์รองของสุยเหวิน
จักรพรรดิสุยเหวิน ดำเนินนโยบายอย่างแยบยล โดยการหล่อหลอมเอาวัฒนธรรมแต่ละแคว้นเข้าด้วยกัน เพื่อผสมผสานให้แต่ละแคว้นมีความเป็นปึกแผ่น โดยมีการผสมผสานหลักการของศาสนาพุทธที่หยางเจียนนับถือ เข้ากับลัทธิขงจื๊อและลัทธิเต๋า แล้วนำมาพัฒนาเป็นการสร้างความมั่นคงให้แก่กฎหมายของราชวงศ์ โดยแม้ต่อมา ราชวงศ์ถังจะสถาปนาขึ้น ก็ยังรับเอาวัฒนธรรมการหล่อหลอมคำสอนศาสนามาใช้ต่อเนื่อง หลังจากนั้น ทรงดำเนินนโยบายให้ขุนนางในราชสำนักรวมไปถึงเชื้อพระวงศ์ได้แต่งงานกับชนเผ่าต่าง ๆ เพื่อเป็นการเจริญสัมพันธไมตรี เพราะโดยพื้นเพเดิมนั้น ทั้งหยางเจียนและพระมเหสี ก็ทรงเป็นตระกูลจีนแท้ผสมกับชนเผ่าเติร์กอยู่แล้ว
สุยหยางตี้ทรงดำเนินนโยบาย ขุดคลองต้ายุ่นเหอขนาดมหึมา ยาวกว่า 2,500 กิโลเมตร จากนครลั่วหยางเป็นศูนย์กลาง ขึ้นเหนือสู่จั๋วจวิน (ปักกิ่งปัจจุบัน) ลงใต้ไปถึงเมืองอู๋หาง (หางโจวปัจจุบัน) เป็นการเชื่อมแม่น้ำไห่เหอ แม่น้ำฮวงโห แม่น้ำหวยเหอ แม่น้ำแยงซีเกียง และแม่น้ำเฉียนถังเจียงเข้าด้วยกัน เพื่อการขนส่งสินค้า การท่องเที่ยวดินแดนเจียงหนาน และเพื่อเชื่อมต่อดินแดนภาคเหนือและใต้เข้าด้วยกัน รวมไปถึง การสร้างยุ้งฉางกักตุนสินค้าขนาดใหญ่โต เพื่อรองรับสินค้าเกือบตลอดแนวคลอง คลองขุดสายนี้นับเป็นโครงการอันยิ่งใหญ่แห่งหนึ่งในประวัติศาสตร์จีน
มีการริเริ่มการสอบจอหงวน เป็นครั้งแรก ทั่วราชอาณาจักร เพื่อคัดเลือกผู้ที่มีความสามารถเข้ามารับราชการในตำแหน่งขุนนาง ทำให้แต่เดิม ที่ขุนนางจะมีเพียงแต่ชนชั้นสูงที่สืบทอดสกุลต่อกันมา ทำให้อาจจะมีแต่ตำแหน่งแต่ไร้ความสามารถ จึงได้ผู้ที่มีฝีมือและความรู้อย่างแท้จริง ซ้ำยังทำให้ประชาชนได้มีโอกาสมารับราชการในราชวัง นับว่าเป็นการลดการเหลื่อมล้ำทางสังคมอีกด้วย
แต่ต่อมา เมื่อหยางกว่างขึ้นครองราชย์ ทรงประกาศสงครามกับชนเผ่าต่าง ๆ ทำให้ทรงขยายพื้นที่ทางด้านตะวันตกได้พอสมควร ซ้ำยังยกทัพไปบุกเกาหลีและแมนจู แต่ไม่ประสบความสำเร็จเพราะด้วยประสบกับความหนาวเหน็บ ซ้ำยังไม่มีการควบคุมทัพที่ดีพอ ทำให้พ่ายศึก ตามพงศาวดารกล่าวไว้ว่า กำลังพลของสุยหยางตี้ ที่เคลื่อนทัพผ่านด่านซานไห่กวน เพื่อไปทำสงครามกับเกาหลีนั้น ต้องใช้เวลากว่า 30 วัน ในการเดินทัพจากต้นขบวนถึงท้ายขบวน เรือรบกว่า 3000 ลำ ทหารราบกว่า 1 ล้านคน ทหารม้าอีก 5 หมื่นกว่านาย พลเกาทัณฑ์อีกกว่า 5,000 นาย ซึ่งสุยหยางตี้บัญชาให้ยกทัพขนาดมหึมานี้ ถึง 4 ครั้ง ทำให้ราชวงศ์สุย เสียหายอย่างหนัก ด้วยเหตุนี้ จึงการการก่อจลาจลทั่วทุกหัวระแหง ที่ใหญ่ ๆ มี 3 กลุ่ม อันได้แก่ กองกำลังหวากัง นำโดยใจ๋หยางและหลี่มี่ กองกำลังเจียงไหว นำโดยตู้ฝูเว่ย และกองกำลังเหอเป่ย นำโดยโต้วเจี้ยนเต๋อ รวมไปถึงการก่อกบฏในราชสำนักเองอีกด้วย สุดท้าย สุยหยางตี้ถูกลอบปลงพระชนม์โดยพระประยูรฐาติของพระองค์ นำโดยอวี้เหวินฮั่วจี๋ ราชวงศ์สุยถึงกาลอาวสาน เมื่อปี พ.ศ. 1161
เท็ดดี้ ไกเกอร์
จอห์น ธีโอดอร์ เท็ดดี้ ไกเกอร์ ที่ 2 (John Theodore "Teddy" Geiger II)  เป็นนักร้อง นักแต่งเพลง นักแสดงชาวอเมริกัน มีผลงานเพลงจากอัลบั้มแรกในชีวิตที่มีชื่อว่า “Underage Thinking”  และยังมีผลงานแสดงจากละครโทรทัศน์เรื่อง "Love Monkey" ทางช่อง CBS ในอเมริกา	นอกจากนี้เท็ดดี้ยังได้ขึ้นปกนิตยสารบิลล์บอร์ด ในฐานะศิลปินหน้าใหม่มาแรงของปี 2006 อีกด้วย
ประวัติ
เท็ดดี้ ไกเกอร์ เกิดเมื่อวันที่ 16 กันยายน ปี ค.ศ. 1988 ที่บัฟฟาโลว์ นิวยอร์ก  เขามีดวงตาสีฟ้าเป็นประกาย เพียงแค่ 8 ขวบ ก็มีความสามารถด้านดนตรี เขาเริ่มหัดเล่นกีต้าร์ และเปียโน รวมทั้งฝึกแต่งและเรียบเรียงเพลงด้วยตัวเอง
เท็ดดี้เริ่มเป็นที่รู้จักหลังชนะการประกวดดนตรีในระดับท้องถิ่น ซึ่งเขามอบเงินรางวัล 1,000 ดอลลาร์ เพื่อช่วยผู้ประสบภัยจากสึนามิ
เส้นทางการเป็นศิลปินก็เปิดกว้างขึ้นเมื่อเท็ดดี้ผ่านเข้ารอบสุดท้ายในการประกวดดนตรีระดับชาติในรายการ “In Search Of The New Partridge Family” ทางช่องโทรทัศน์ดนตรี VH1 ซึ่งทำให้เขาได้พบกับบิลลี่ มันน์ (โปรดิวเซอร์ชั้นนำที่เคยทำงานกับศิลปินใหญ่ๆ อย่าง สติง, พิงค์, เจสซิก้า และ แอชลี่ย์ ซิมพ์สัน มาแล้ว) ซึ่งมีส่วนสำคัญในการผลักดันเท็ดดี้เข้าสู่วงการดนตรี จนได้ออกอัลบั้มแรกในชีวิตที่มีชื่อว่า “Underage Thinking”
แหล่งข้อมูลอื่น
1988
คณะกรรมการโอลิมปิกแห่งประเทศไทย
คณะกรรมการโอลิมปิกแห่งประเทศไทย ในพระบรมราชูปถัมภ์ (National Olympic Committee of Thailand under the Royal Patronage of His Majesty the King: NOCT) เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งที่แขวงวชิรพยาบาล เขตดุสิต กรุงเทพมหานคร
มีหน้าที่จัดส่งและนำคณะนักกีฬา เข้าร่วมการแข่งขันกีฬาโอลิมปิก และกีฬาระดับภูมิภาค ระดับทวีป หรือระดับโลก ซึ่งรับรองโดยคณะกรรมการโอลิมปิกสากล นอกจากนั้น ยังเป็นหน่วยงานที่รับผิดชอบต่อการปฏิบัติใดๆ ของคณะนักกีฬาและเจ้าหน้าที่ประจำทีม ที่เข้าร่วมการแข่งขันดังกล่าวด้วย
ประวัติ
ในปี พ.ศ. 2489 ได้มีการแต่งตั้งคณะกรรมการขึ้นมาหนึ่งชุดมีชื่อเรียกว่า "คณะกรรมการต้อนรับระหว่างประเทศฝ่ายกีฬา" มีวัตถุประสงค์เพื่อให้ชาวต่างประเทศที่มาพำนัก อยู่ในประเทศไทยหลังสงครามโลกครั้งที่สอง ได้มีโอกาสเล่นและแข่งขันกีฬา โดยรวบรวมรายได้ จากการเก็บค่าผ่านประตูส่งบำรุงสภากาชาดไทย และบำรุงการกุศลสาธารณประโยชน์ด้านการกีฬา
ต่อมาที่ประชุมเห็นว่าน่าจะมีองค์กรโอลิมปิกมาดำเนินการแทน คณะกรรมการดังกล่าว โดยมีวัตถุประสงค์เพื่อเจริญสัมพันธไมตรีด้านการกีฬากับนานาประเทศ จึงได้จัดตั้งคณะกรรมการโอลิมปิกแห่งประเทศไทยฯ ขึ้นเมื่อวันที่ 20 มิถุนายน พ.ศ. 2491 พร้อมทั้งมีหนังสือถึงคณะกรรมการโอลิมปิกสากล ณ เมืองโลซาน ประเทศสวิตเซอร์แลนด์ เมื่อวันที่ 22 กรกฎาคม พ.ศ. 2491 เพื่อขอให้ดำเนินการรับรองอย่างเป็นทางการต่อไป หลังจากนั้นคณะกรรมการโอลิมปิกสากลได้นำเรื่องนี้เสนอเข้าที่ประชุม ณ กรุงโคเปนเฮเกน ประเทศเดนมาร์ก เมื่อวันที่ 15 พฤษภาคม พ.ศ. 2493 ในการนี้ที่ประชุมได้ให้การรับรอง คณะกรรมการโอลิมปิกแห่งประเทศไทยฯ อย่างเป็นทางการและเป็นเอกฉันท์
ในระหว่างที่คณะกรรมการโอลิมปิคแห่งประเทศไทย กำลังทำเรื่องขอให้คณะกรรมการโอลิมปิกสากล รับรองอย่างเป็นทางการอยู่นั้น คณะกรรมการโอลิมปิกแห่งประเทศไทย ก็ได้นำเรื่องขอพระราชทาน พระบรมราชูปถัมภ์ เพื่อเฉลิมพระเกียรติ อันเป็นการดำเนินเรื่องให้สอดคล้องกับนานาประเทศ ที่มีพระมหากษัตริย์เป็นองค์ประมุข
รายนามคณะกรรมการบริหาร
คณะกรรมการโอลิมปิกแห่งประเทศไทย วาระดำรงตำแหน่ง พ.ศ. 2564 - พ.ศ. 2568 มีรายนามดังต่อไปนี้
เทศบาลเมืองพัทลุง
พัทลุง เป็นเทศบาลเมืองแห่งหนึ่งที่เป็นเมืองศูนย์กลางของจังหวัดพัทลุง มีพื้นที่ครอบคลุมตำบลต่าง ๆ ในอำเภอเมืองพัทลุง ได้แก่ ตำบลคูหาสวรรค์ทั้งตำบล และบางส่วนของตำบลเขาเจียก ตำบลท่ามิหรำ ตำบลปรางหมู่ ตำบลลำปำ ตำบลตำนาน และตำบลควนมะพร้าว ในปี พ.ศ. 2557 เทศบาลเมืองพัทลุงมีประชากร 35,039 คน
ประวัติ
เทศบาลเมืองพัทลุงจัดตั้งขึ้นตามพระราชกฤษฎีกาเมื่อวันที่ 14 มีนาคม พ.ศ. 2479 มีพื้นที่แรกเริ่ม 3.068 ตารางกิโลเมตร โดยมีคณะผู้บริหารชุดแรกที่มาจากการแต่งตั้งโดยกระทรวงมหาดไทย ซึ่งเข้าดำรงตำแหน่งเมื่อวันที่ 13 กรกฎาคม พ.ศ. 2480 โดยมีหลวงสาราลักษณ์ประพันธ์เป็นนายกเทศมนตรีคนแรก ต่อมาในปี พ.ศ. 2523 ได้มีการขยายเขตความรับผิดชอบของเทศบาลโดยพระราชกฤษฎีกาเมื่อวันที่ 11 มีนาคม พ.ศ. 2523 มีผลทำให้เทศบาลเมืองพัทลุงมีพื้นที่เพิ่มขึ้นเป็น 13.342 ตารางกิโลเมตร
ที่ตั้งและอาณาเขต
เทศบาลเมืองพัทลุงอยู่ห่างจากกรุงเทพมหานครตามทางหลวงแผ่นดินหมายเลข 41 เป็นระยะทางประมาณ 858 กิโลเมตร และตามเส้นทางรถไฟ ระยะทางประมาณ 846 กิโลเมตร ปัจจุบัน มีพื้นที่รับผิดชอบทั้งหมด 13.342 ตารางกิโลเมตร มีอาณาเขตติดต่อ ดังนี้
ภูมิประเทศและภูมิอากาศ
ลักษณะภูมิประเทศในเขตเทศบาลเมืองพัทลุงและบริเวณพื้นที่ต่อเนื่อง ซึ่งเป็นเขตผังเมืองรวมเมืองพัทลุง มีลักษณะเป็นพื้นที่ราบต่ำกว้างใหญ่รอบทะเลสาบ ส่วนที่เป็นทะเลหลวงมีพื้นที่สูงจากระดับน้ำทะเลประมาณ 0-15 เมตร
ลักษณะภูมิอากาศ สภาพภูมิอากาศมี 2 ฤดูกาล คือ ฤดูร้อนและฤดูฝน ได้รับอิทธิพลจากลมมรสุมตะวันออกเฉียงเหนือ และมรสุมตะวันตกเฉียงใต้ อุณหภูมิสูงสุดเฉลี่ย 29.3 องศาเซลเซียส ในเดือนเมษายน และอุณหภูมิต่ำสุดเฉลี่ย 26.7 องศาเซลเซียส ในเดือนธันวาคม อุณหภูมิเฉลี่ยตลอดปี 28.14 องศาเซลเซียส ความชื้นสัมพัทธ์อยู่ระหว่าง 75-83 เปอร์เซ็นต์ โดยเฉลี่ย 78.7 เปอร์เซ็นต์ และความเร็วลมประมาณ 1-2 เมตรต่อวินาที ปริมาณการระเหยของน้ำประมาณ 3.3-5.5 มิลลิเมตรต่อวัน
รังสรรค์นิยมแบบโลกมีอายุน้อย
รังสรรค์นิยมแบบโลกมีอายุน้อย (Young Earth creationism) เป็นแนวคิดทางศาสนา แบบรังสรรค์นิยม (creationism) ชนิดหนึ่ง ซึ่งเชื่อว่าเอกภพ โลก และสิ่งมีชีวิตทั้งหมด ถูกสร้างขึ้นด้วยการกระทำโดยตรงของพระเจ้า เมื่อเวลาไม่ถึง 10,000 ปีก่อน ผู้นับถือหลักคือชาวคริสต์ที่ยึดถือการตีความโดยตรงของบทว่าด้วยการสร้างโลกในหนังสือปฐมกาล และเชื่อว่าพระเจ้าสร้างโลกในเวลา 6 วัน ซึ่งแต่ละวันมี 24 ชั่วโมงจริงๆ ในขณะที่แนวคิดรังสรรค์นิยมแบบโลกมีอายุมากเชื่อว่าบทบรรยายว่าด้วยการสร้างโลกในหนังสือปฐมกาลเป็นการบรรยายโดยอุปมาเท่านั้น และเชื่อในอายุของโลกและเอกภพที่ได้จากการศึกษาของนักวิทยาศาสตร์
แผนกออกแบบสร้างสรรค์โลก
แผนกออกแบบสร้างสรรค์โลก เป็นซีรีส์มังงะญี่ปุ่นแนวสุขนาฏกรรม แต่งเรื่องโดยเฮบิ โซและสึตะ ซูซูกิ วาดภาพโดยทาราโกะ ตีพิมพ์ในนิตยสารมอร์นิงทูรายเดือนนิตยสารการ์ตูนแนวเซเน็งของสำนักพิมพ์โคดันชะตั้งแต่เดือนกุมภาพันธ์ พ.ศ. 2560 และได้รับการตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ซีรีส์อนิเมะโทรทัศน์ดัดแปลงผลิตโดยสตูดิโออาซาฮิโปรดักชัน ออกอากาสตั้งแต่เดือนมกราคมถึงมีนาคม พ.ศ. 2564
เรื่องย่อ
ซีรีส์อนิมแรื่องนี้แสดงให้เห็นภาพง่าย ๆ เกี่ยวกับชีววิทยาของสัตว์ในชีวิตจริงและลักษณะเฉพาะของพวกมัน และยังอธิบายประเด็นทางชีววิทยาบางอย่างที่เกี่ยวกับสัตว์ในตำนาน ในขณะเดียวกันก็เสนอแนวคิดเกี่ยวกับการคิดเชิงออกแบบ เช่นการทดสอบและการสร้างตัวต้นแบบ
ช่อง 6
ช่อง 6 เป็นช่องรายการสำหรับเด็กที่นำการ์ตูนและรายการเก่าของบริษัท เวิร์คพอยท์ เอ็นเทอร์เทนเมนท์ จำกัด (มหาชน) กลับมาออกอากาศ
ประวัติ
บมจ.เวิร์คพอยท์ ได้เปิดช่องโทรทัศน์ผ่านดาวเทียม ชื่อว่าสถานีโทรทัศน์ช่อง 6 รอบรู้ดูสนุก เพื่อนำรายการที่ยุติการออกอากาศจากช่องเวิร์คพอยท์มาออกอากาศอีกครั้งหนึ่ง โดยเริ่มทดลองออกอากาศ เมื่อวันที่ 1 มีนาคม พ.ศ. 2556 ทั้งนี้ ช่อง 6 เคยออกอากาศทางทรูวิชั่นส์ก่อนที่จะยุติการออกอากาศเนื่องจากปัญหาทางการเมือง
เพื่อให้เข้ากับการเปลี่ยนผ่านเข้าสู่ทีวีดิจิทัล เวิร์คพอยท์จึงได้นำรายการที่ผลิดขึ้นเองออกอากาศทางช่องเวิร์คพอยท์ และรายการเก่าที่ออกอากาศทางช่องเวิร์คพอยท์ ย้ายไปออกอากาศทางช่อง 6 ทั้งหมด และในวันที่ 22 ธันวาคม พ.ศ. 2557 ช่อง 6 ได้ประกาศว่าจะทำการยุติการออกอากาศ และได้ยุติการออกอากาศในวันที่ 1 มกราคม พ.ศ. 2558 โดยมีช่อง ทูนามิ มาแทนที่
รูปแบบรายการ
นำเสนอรายการการ์ตูน รายการยอดนิยมต่าง ๆ โดยออกอากาศทุกวัน 24 ชั่วโมง
สุวัฒน์ ม่วงศิริ
นายสุวัฒน์ ม่วงศิริ (เกิด 2 มกราคม พ.ศ. 2507) เป็นอดีตสมาชิกสภาผู้แทนราษฎรกรุงเทพมหานคร 2 สมัย อดีตเลขานุการรัฐมนตรีประจำสำนักนายกรัฐมนตรี และอดีตเลขานุการรัฐมนตรีว่าการกระทรวงวิทยาศาสตร์และเทคโนโลยี
ประวัติ
นายสุวัฒน์ ม่วงศิริ เกิดวันที่ 2 มกราคม พ.ศ. 2507 เป็นบุตรของนายปลิว ม่วงศิริ หรือ กำนันปลิว อดีตสมาชิกสภาผู้แทนราษฎรกรุงเทพมหานคร และเป็นลูกพี่ลูกน้องกับสากล ม่วงศิริ และสามารถ ม่วงศิริ
งานการเมือง
นายสุวัฒน์ ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่กรุงเทพมหานคร เขตที่ 33 สังกัดพรรคไทยรักไทย และได้รับเลือก โดยสามารถชนะรัตนา อนันต์นาคินทร์ สมาชิกสภาผู้แทนราษฎรคนปัจจุบัน ณ ขณะนั้น ที่สังกัดพรรคประชาธิปัตย์ลงได้ และเขาสามารถรักษาที่นั่งได้อีกครั้งในเขตพื้นที่เดิมในการเลือกตั้งครั้งถัดไป
ต่อมาเมื่อมีการยุบพรรคไทยรักไทย นายสุวัฒน์จึงย้ายไปสังกัดพรรคพลังประชาชนเช่นเดียวกับสมาชิกพรรคส่วนใหญ่ และลงสมัครรับเลือกตั้งในเขตพื้นที่เดิมแต่แพ้ให้กับนางนันทพร วีรกุลสุนทร จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงในนามพรรคเพื่อไทยแต่แพ้ให้กับนางนันทพรอีกครั้ง
ในปี พ.ศ. 2561 เขาย้ายมาสังกัดพรรคภูมิใจไทย เพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ผลปรากฎว่านายสุวัฒน์ ได้รับคะแนนไปราว 2,000 คะแนนเท่านั้น
ในปี พ.ศ. 2565 เขาย้ายไปสังกัดพรรคสร้างอนาคตไทย แต่ในปีต่อมาแกนนำพรรคสร้างอนาคตไทยได้ย้ายไปสังกัดพรรคพลังประชารัฐโดยนายสุวัฒน์ได้ย้ายไปด้วยเช่นกัน และในวันที่ 18 มีนาคม พ.ศ. 2566 พรรคพลังประชารัฐได้เปิดตัวนายสุวัฒน์เป็นผู้สมัครรับเลือกตั้งกรุงเทพมหานคร เขต 26 หลังจากนั้นเพียง 5 วัน ในวันที่ 23 มีนาคม เขาได้ไปเปิดตัวกับพรรคประชาธิปัตย์ โดยนายสุวัฒน์ ชี้แจงถึงย้ายมาร่วมงานกับพรรคประชาธิปัตย์ว่า ครอบครัวม่วงศิริ ได้มีการพูดคุยเพื่อไม่ให้ครอบครัวส่งผู้สมัครทับซ้อนกัน เนื่องจากการแบ่งเขตใหม่ ทั้งจอมทอง บางขุนเทียน บางบอน ทำให้เกิดพื้นที่ทับซ้อน จึงต้องมีการตัดสินใจจัดพื้นที่ใหม่ เพื่อรวมพลังในพื้นที่นำไปสู่ชัยชนะในการเลือกตั้ง โดยมีนายสากล, นายสาทร, นายสารัช และ นางสาววณิชชา ม่วงศิริ ร่วมเปิดตัวด้วย แต่ถึงกระนั้นผลการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปรากฎว่านายสุวัฒน์ยังคงไม่ได้รับเลือก
รพีพงศ์ ทับสุวรรณ
รพีพงศ์ ทับสุวรรณ (เกิด 11 พฤษภาคม พ.ศ. 2539) ชื่อเล่น ไบร์ท เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานการแสดงละครเรื่องแรกเรื่อง ข้ามสีทันดร (2561) รับบท “เอน“ และในปี พ.ศ. 2566 เขาแสดงนำในบทบาท “คุณใหญ่“ ในละครวายย้อนยุค เรื่อง หอมกลิ่นความรัก
ประวัติ
ในปี พ.ศ. 2564 ไบร์ทได้แสดงในมิวสิควิดีโอเพลง It's Okay Not To Be Alright ของ พีพี-กฤษฏ์ อำนวยเดชกร และในปี พ.ศ. 2565 เขาได้รับบทเป็นนักแสดงนำอย่างเต็มตัวในเรื่อง หอมกลิ่นความรัก รับบท คุณใหญ่ ประกบ คู่กับ ชานน สันตินธรกุล ในบท จอม ซึ่งมีกำหนดออกอากาศในปี พ.ศ. 2566
รัฐเมน
เมน (Maine, ) เป็นรัฐที่ตั้งอยู่ทางตะวันออกสุดของสหรัฐ เป็นส่วนหนึ่งในภาคตะวันออกเฉียงเหนือ และตั้งอยู่ในเขตนิวอิงแลนด์ เป็นรัฐที่มีพื้นที่เล็กเป็นอันดับที่ 12 จำนวนประชากรน้อยเป็นอันดับที่ 9 และความหนาแน่นประชากรน้อยเป็นอันดับที่ 13 จากบรรดาทั้งหมด 50 รัฐของสหรัฐ มีอาณาเขตติดต่อกับรัฐนิวแฮมป์เชียร์ทางทิศตะวันตก มหาสมุทรแอตแลนติกทางทิศตะวันออกเฉียงใต้ และติดต่อกับรัฐของประเทศแคนาดา ซึ่งได้แก่ รัฐนิวบรันสวิกและรัฐเกแบ็ก ทางทิศตะวันออกเฉียงเหนือและตะวันตกเฉียงเหนือ ตามลำดับ รัฐเมนเป็นรัฐเดียวที่มีอาณาเขตติดต่อกับรัฐอื่นเพียงรัฐเดียว เป็นรัฐทางตะวันออกสุดในสหรัฐแผ่นดินใหญ่ และเป็นรัฐทางเหนือสุดในบรรดารัฐที่อยู่ทางตะวันออกของเกรตเลกส์
ชื่อของรัฐตั้งมาจากชื่อจังหวัดหนึ่งในฝรั่งเศสในชื่อเดียวกัน รัฐเมนมีชื่อเสียงในด้านของสภาพภูมิประเทศที่เป็นป่าสวยงาม และสถานพักผ่อนหย่อนใจ นอกจากนี้อุณหภูมิของอากาศมีการแตกต่างกันมากในช่วงฤดูหนาว จะต่ำลงจนถึงประมาณ -25° เซลเซียส และในหน้าร้อนจะอยู่ประมาณ 30° เซลเซียส ในอดีตรัฐเมนเป็นส่วนหนึ่งของจักรวรรดิอเมริกาเหนือของฝรั่งเศส ต่อมาฝรั่งเศสเริ่มสูญเสียอาณานิคมในทวีปอเมริกาเหนือให้กับอังกฤษและสเปน จนกระทั่งในปี ค.ศ. 1702 ฝรั่งเศสต้องยอมยกดินแดนส่วนนี้ให้แก่อังกฤษและถูกผนวกเป็นส่วนหนึ่งของอาณานิคมแมสซาชูเซตส์ของอังกฤษ ต่อมาหลังจากการปฏิวัติอเมริกา อาณานิคมแมสซาชูเซตส์ของอังกฤษเป็นหนึ่งในสิบสามอาณานิคมที่ประกาศเอกราชจากอังกฤษ และ กลายเป็นส่วนหนึ่งของรัฐแมสซาชูเซตส์ของสหรัฐอเมริกา ต่อมารัฐเมนถูกแยกออกมาจากรัฐแมสซาชูเซตส์และผนวกเข้าเป็นรัฐหนึ่งของสหรัฐอเมริกา ในปี ค.ศ. 1820
เดอะบียอนเซ่เอกซ์พีเรียนส์ไลฟ์
เดอะบียอนเซ่เอกซ์พีเรียนส์ไลฟ์ (The Beyoncé Experience Live) คือ ดีวีดี อัลบั้มบันทึกการแสดงสด ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ซึ่งก็ได้ออกวางจำหน่ายวันที่ 20 พฤศจิกายน พ.ศ. 2550 ในสหรัฐอเมริกา และออกวางจำหน่ายในสหราชอาณาจักรวันที่ 26 พฤศจิกายน พ.ศ. 2550 ได้บันทึกไว้เมื่อวันที่ 2 กันยายน พ.ศ. 2550 ณ สเตเปิลส์เซ็นเตอร์ ลอสแอนเจลิส รัฐแคลิฟอร์เนีย ในคอนเสิร์ตทัวร์ของเธอ เดอะบียอนเซ่เอกซ์พีเรียนส์ ในดีวีดีก็ได้มีแขกรับเชิญพิเศษคือ เจย์-ซี มาในเพลง"อัพเกรดยู" และสมาชิกเดสทินีส์ไชลด์นั่นก็คือเคลลี โรว์แลนด์และมิเชลล์ วิลเลียมส์ มาในเพลง "เซอร์ไวเวอร์"
ดีวีดีก็ได้ออกวางจำหน่ายบนไอทูนส์เช่นกัน ในฉบับเฉพาะเสียงเพลงเรียกว่า "เดอะบียอนเซ่เอกซ์พีเรียนส์: ไลฟ์ออดิโอ" และนี้ได้วางจำหน่ายในบลูเรย์ วันที่18 พฤศจิกายน พ.ศ. 2551 ดีวีดีนี้มีระดับยอดขาย 3xแพลตตินั่ม โดย RIAA.
ฉบับเฉพาะเสียงเพลง
=== แผ่นเพลงในไลฟ์อินทรูเมนทัลส์ ===
อเมริกาส์เน็กซต์ท็อปโมเดล ฤดูกาลที่ 9
อเมริกาส์เน็กซต์ท็อปโมเดล ฤดูกาลที่ 9 ออกอากาศเมื่อวันที่ 19 กันยายน พ.ศ. 2550 โดยเป็นฤดูกาลที่สามที่ออกอากาศทางช่อง The CW คำโฆษณาประจำฤดูนี้ก็คือ "The Future Of Fashion" และเพลงที่ใช้โปรโมทไซเคิลนี้ก็คือ "Shut Up and Drive" ของ ริฮานน่า
และในรอบที่ต้องเดินทางไปต่างประเทศนั้น ผู้เข้าแข่งขันได้ไปแข่งขันต่อที่ เมืองปักกิ่ง ประเทศจีน และผู้ชนะก็คือ ซาลีช่า สโตเวอร์ส วัย 21 ปีจากลอสแอนเจลิส แคลิฟอร์เนีย และรางวัลของเธอก็คือการได้เซ็นสัญญากับโมเดลลิ่ง เอเจนซี่ ชื่อดัง "อีลีทโมเดล แมเนจเมนท์" ได้ถ่ายแบบ6 หน้าเต็มลงในนิตยสาร เซเว่นทีน และเซ็นสัญญา 100,000 เหรียญ กับเครื่องสำอาง CoverGirl และฤดูกาลนี้ยังเป็นไซเคิลสุดท้ายที่มี ทวิกกี้ มาเป็นผู้ตัดสินให้อีกด้วย
The Girls Go Cruisin'
''ออกอากาศ : 19 กันยายน พ.ศ. 2550''
หลังจากทำการคัดเลือกเหลือเพียง 20 คนแล้ว สาวๆ ได้เดินทางไปถ่ายรูปชุดว่ายน้ำกันต่อที่ชายหาดเซ้นต์จอห์น แอนติก้า โดยพวกเธอได้พบกับแจสลีน กอนซาเลซ ผู้ชนะจากฤดูกาลที่8 ด้วย จากนั้นไทร่า มิสเจ และมิสเตอร์เจย์ จึงได้ทำการปรึกษากันและคัดเลือกสาว 13 คนสุดท้ายเพื่อทำการแข่งขันกันต่อไป
The Models Go Green
''ออกอากาศ : 26 กันยายน พ.ศ. 2550''
ผู้เข้าแข่งขันทั้ง 13 คน ได้ถูกพาไปที่ ลอสแอนเจลิส เพื่อถ่ายภาพครั้งแรก ในฤดูกาลนี้คอนเซ็ปต์ของรายการก็คือ รณรงค์โลกสีเขียว ดังนั้นภาพถ่ายแรกของพวกเธอก็คือต่อต้านการสูบบุหรี่ โดยสาวๆ จะต้องแสดงให้เห็นถึงผลกระทบต่างๆ ที่เกิดจากการสูบบุหรี่ดังนี้
การแข่งขันครั้งแรก สาวๆ ต้องไปหาเบนนี่ นินจา ที่ร้านโอลด์นาวี โดยพวกเธอมีเวลา 10 นาที เพื่อหาเสื้อผ้าสำหรับใส่ไปห้องตัดสิน และซาลิช่าเป็นผู้ชนะซึ่งรางวัลของเธอก็คือ ได้ช็อปปิ้งเป็นเงิน 1,000 ดอลล่าห์ และเป็นนางแบบให้กับโอลด์นาวี ในห้องตัดสิน ไทร่าในบอกให้สาวๆ ทำตัวเป็นแบบอย่างกับสาวๆ คนอื่นๆ และสั่งห้ามให้พวกเธอเลิกสูบบุหรี่เด็ดขาด ภาพของเฮทเธอร์, ลิซ่า และชานทาลได้รับคำชมจากคณะกรรมการเป็นอย่างมาก ในขณะที่บิอังก้า เอโบนี และมีล่ากลับออกมาได้ไม่ดีเท่าไหร่ เอโบนีและมีล่ากลายเป็นสองคนสุดท้าย เอโบนียังดูติดขัดและขาดความมั่นใจในขณะที่มีล่าไม่จริงจังในการถ่ายรูป และนั่นทำให้เธอเป็นคนแรกที่ต้องกลับบ้าน
The Girls Go Rock Climbing
''ออกอากาศ : 3 ตุลาคม พ.ศ. 2550''
The Girl Who Goes Bald
''ออกอากาศ : 10 ตุลาคม พ.ศ. 2550''
ถึงเวลาที่จะต้องแปลงโฉม สาวๆ ส่วนใหญ่ต่างพอใจในรูปลักษณ์ใหม่ของตัวเอง ในขณะที่บิอังก้า เสียผมมากเกินไป จนต้องถูกโกนหัวแทนที่จะได้ต่อผมบลอนด์ยาวอย่างที่ตั้งใจไว้ครั้งแรก ซึ่งทำให้เธอหงุดหงิดเป็นอย่างมาก จากนั้นพวกเธอจะต้องแข่งกันสร้างลุคส์ให้กับตัวเองด้วยเครื่องสำอางคัฟเวอร์เกิร์ล คอสเมติค เจเน็ตเป็นผู้ชนะการแข่งขันและรางวัลก็คือภาพของเธอจะได้ขึ้นเว็บคัฟเวอร์เกิลร์ สำหรับสอนการแต่งหน้า
สำหรับการถ่ายภาพในครั้งนี้ สาวๆ จะต้องเป็นดอกไม้ชนิดต่างๆ ดังนี้
ในห้องตัดสิน กรรมการต่างรักภาพของลิซ่า, เจน่าห์, เฮทเธอร์ และซาร่าห์ เอโบนีถูกติเรื่องบุคลิกภาพ แต่ในภาพถ่ายของเธอก็ยังได้รับคำชมอย่างดี ลุคส์ใหม่ของซาลิช่าทำให้เธอเสียความมั่นใจจนถ่ายภาพออกมาได้ไม่ดี และต้องกลายเป็นสองคนสุดท้ายกับวิกทอเรีย และถึงแม้จะได้ภาพที่ออกมาสวย แต่ด้วยทัศนคติในห้องตัดสินอันเลวร้ายของวิกทอเรีย ทำให้เธอกลายเป็นคนที่ต้องตกรอบ
The Girl Who Is Afraid Of Heights
''ออกอากาศ : 17 ตุลาคม พ.ศ. 2550''
ในสัปดาห์นี้สาวๆ จะต้องเรียนรู้เกี่ยวกับการโพสในอากาศ โดยพวกเธอต้องโพสขณะที่กระโดดบนแทรมโพลีนไปด้วย แอมเบรียลทำได้เป็นธรรมชาติและได้รับคำชมมากที่สุด ในขณะที่ลิซ่าและเฮทเธอร์ต่างก็ทำออกมาได้ไม่เป็นท่าเท่าไหร่นัก จากนั้นสาวๆ จะต้องแข่งกันโพสท่ากลางอากาศกับนักเสก็ต ลอยด์ เอสเลอร์ และรางวัลก็คือการได้ถ่ายภาพลงนิตยสารเซเว่นทีน ร่วมกับ แดเนียลล์ อีวานส์ ผู้ชนะจากฤดูกาลที่ 6 ลิซ่าเป็นผู้ชนะการแข่ง ซึ่งเธอเลือกให้ เอโบนีและเจเน็ต ได้ไปถ่ายรูปกับเธอด้วย ซึ่งนั่นทำให้สาวๆ บางส่วนรู้สึกไม่พอใจที่เธอชนะรางวัลครั้งนี้
การถ่ายรูปในสัปดาห์นี้ สาวๆ จะต้องโพสท่าเป็นสัตว์ประหลาดบนยอดตึกสูง พัฒนาการของ บิอังก้าและเอโบนี ถึงกับทำให้มิสเตอร์เจย์ต้องประหลาดใจ เจน่าห์, ลิซ่า และเฮทเธอร์ต่างก็ทำได้ดีอีกครั้ง ในขณะที่เจเน็ตมัวแต่พะวงกลัวชุดชั้นในจะโผล่ออกมาตอนถ่ายภาพ และแอมเบรียลก็พยายามสุดชีวิตเพื่อที่จะไม่กลัวความสูง
ในห้องตัดสินภาพส่วนใหญ่ต่างก็ได้รับการตอบรับอย่างดีจากกรรมการ ถึงจะได้ภาพที่สวยแต่เฮทเธอร์ถูกติเรื่องที่หันข้างตลอดเวลาในการถ่ายภาพ และเป็นอีกครั้งที่เอโบนี่ถูกวิจารณ์เรื่องบุคลิก ด้วยความอึดอัดและติดขัดในการถ่ายภาพทำให้ แอมเบรียลและเจเน็ต กลายเป็นสองคนสุดท้าย ทั้งๆที่ทั้งสองคนต่างก็มีบุคลิกภาพที่ดี และมีศักยภาพในการเป็นนางแบบ สุดท้าย แอมเบรียล ได้รับโอกาสแก้ตัวอีกครั้ง นั่นทำให้เจเน็ตต้องเป็นผู้ที่ต้องกลับบ้าน
The Girl Who Gets A Mango
''ออกอากาศ : 24 ตุลาคม พ.ศ. 2550''
ในสัปดาห์นี้ นายแบบหนุ่ม ไทสัน เบ็คฟอร์ด ได้มาเยี่ยมสาวๆ ที่บ้านเพื่อสอนเรื่องการเป็นพรีเซนเตอร์โฆษณาสินค้าต่างๆ โดยพวกเธอจะต้องใช้ของในบ้านมาลองขายแบบเซ็กซี่ จากนั้นสาวๆ ต้องแบ่งกลุ่มกันเพื่อสร้างสรรสปอร์ตโฆษณารณรงค์โรคเอดส์ให้กับองค์กร Keep a Child Alive กลุ่มของ เฮทเธอร์, แอมเบรียล และเจน่าห์ ทำออกมาได้ดีที่สุดและชนะในการแข่ง โดยโฆษณาของเธอจะถูกเอาไปใช้จริงและยังได้ตะกร้าของขวัญผลิตภัณท์ดูแลผิวจากแครอล ดอว์เทอร์ เป็นรางวัล นอกจากนี้เฮทเธอร์ยังได้รางวัลพิเศษ โดยเธอจะได้ถ่ายภาพให้กับ แครอลดอว์เทอร์ โดยแมรี่ เจ. บลายจ์อีกด้วย
ในสัปดาห์นี้สาวๆ จะต้องถ่ายรูปเป็นวัสดุรีไซเคิลต่างๆ ดังนี้
The Girl Who Runs Into The Glass Door
''ออกอากาศ : 31 ตุลาคม พ.ศ. 2550''
เรียบเรียงเหตุการณ์ที่ผ่านมาตั้งแต่ต้นจนถึงปัจจุบัน และภาพที่ไม่ได้ออกอากาศ กับการตรวจเช็คข้าวของของสาวๆ ก่อนเข้าบ้านของมิสเจ บิอังก้าวิ่งชนกระจกจนเลือดกำเดาไหล ความหงุดหงิดของเจน่าห์ที่ต้องเลิกบุหรี่ เจเน็ตสอนสาวๆ ทำความสะอาดบ้านแ ละความรู้สึกของบิอังก้าที่ต้องโกนหัว
The Girls Who Crawl
''ออกอากาศ : 7 พฤศจิกายน พ.ศ. 2550''
สาวๆ ได้ไปเรียนรู้การเคลื่อนไหวหน้ากล้องกับไทร่า จากนั้นพวกเธอจะต้องไปคัดตัวเพื่อถ่ายมิวสิกวิดีโอของ เอ็นริเก้ อิเกลเซียส โดยเอ็นริเก้จะต้องเป็นคนคัดเลือกดูสาวที่ขึ้นกล้องและมีลุคส์ที่ดูลึกลับเข้ากับคอนเซ็ปต์ของเพลงมาเป็นตัวนำในมิวสิกวิดีโอ และลิซ่าและเฮทเธอร์ถูกเลือกเป็นตัวนำ โดยพวกเธอต้องรับบทเป็นแวมไพร์สาวในมิวสิกวิดีโอเพลง Tired of Being Sorry ในผับใต้ดิน ในระหว่างถ่ายซาร่าห์รู้สึกไม่มั่นใจในรูปร่างของตัวเอง และเฮทเธอร์ซึ่งเหนื่อยและร้อนมากเกินไปจนเป็นลมฟุบลงกับพื้นทำให้สาวๆ คนอื่นเป็นห่วงกันมาก ในห้องตัดสินวิดีโอของลิซ่า, เฮทเธอร์ และซาลิช่าได้รับการตอบรับเป็นอย่างดี ในขณะที่ความไม่มั่นใจของซาร่าห์ทำให้เธอกลายเป็นสองคนสุดท้ายกับชานทาล ที่ไร้ชีวิตชีวาในวิดีโอ และด้วยความไม่มั่นใจของซาร่าห์ทำให้เธอต้องตกรอบ
The Girl Who Starts to Lose Her Cool
''ออกอากาศ : 14 พฤศจิกายน พ.ศ. 2550''
สาวๆ ที่เหลือได้ถูกพาไปที่สถาบัน Fashion Institute of Design and Merchandising เพื่อเป็นแบบให้กับบรรดานักเรียนในการออกแบบเสื้อผ้า จากนั้นพวกเธอจะต้องขึ้นเดินแบบบนรันเวย์ และพูดถึงแรงบันดาลใจในการทำชุดตัวนี้ของเหล่าดีไซน์เนอร์ออกมา ลิซ่าและเฮทเธอร์ทำพลาดบนรันเวย์จนเสียความมั่นใจไป และซาลิช่าเป็นผู้ชนะการแข่งครั้งนี้ ซึ่งรางวัลของเธอก็คือถ่ายแบบเครื่องประดับให้กับนิตยสารเซเว่นทีน และเธอเลือกให้ บิอังก้ากับลิซ่า ให้ไปถ่ายรูปกับเธอด้วย การถ่ายภาพประจำสัปดาห์ สาวๆ ต้องถ่ายรูปคู่กับรถที่ถูกเผาท่ามกลางทะเลทรายร้อนระอุ เฮทเธอร์ปล่อยให้เรื่องจากการแข่งขันมารบกวนทำให้เธอไม่มีสมาธิในการทำงาน
ที่ห้องตัดสิน ไทร่าบอกให้สาวๆ เตรียมตัวเก็บของไปแข่งต่อที่เซี่ยงไฮ้ ประเทศจีน ภาพของสาวๆ ส่วนใหญ่ได้รับคำชมจากกรรมการโดยเฉพาะภาพของเจน่าห์ และ บิอังก้า  กรรมการรู้สึกว่าภาพของเฮทเธอร์เริ่มแย่ลง ในขณะที่ ภาพของแอมเบรียลทำออกมาดีแต่กลับไม่โชว์เสื้อผ้าเลย และลิซ่าเริ่มหมดไฟจึงทำให้เธอกลายเป็นสองคนสุดท้ายกับแอมเบรียล และสุดท้ายแอมเบรียลต้องตกรอบเพราะกรรมการยังคงเชื่อในศักยภาพที่มีมากกว่าของลิซ่า
The Girls Go To Shanghai
''ออกอากาศ : 21 พฤศจิกายน พ.ศ. 2550''
สาวๆ ได้มาถึง เซี่ยงไฮ้ แล้วเดินทางเข้าสู่ที่พัก แต่ปรากฏว่ามีเตียงไม่พอดีกับจำนวนคน ซาลิช่ายึดเอาเตียงที่ใหญ่ที่สุดไปและปฏิเสธไม่ให้ใครมานอนร่วมเตียงเดียวกับเธอ ซึ่งทำให้เฮทเธอร์ที่ไม่มีที่นอนโกรธมาก แต่สุดท้ายเรื่องก็คลี่คลายลงด้วยดี เมื่อชานทาลมาพูดไกล่เกลี่ยให้ โดยที่เจน่าห์และบิอังก้าจะนอนเตียงใหญ่ร่วมกันแทน วันต่อมาสาวๆ ได้ไปเรียนศิลปะการต่อสู้และต้องแข่งกันโพสท่ากลางอากาศ บิอังก้าไม่ยอมใส่สลิงเพื่อโพสท่าและถูกตัดสิทธิ์จากการแข่งขัน เฮทเธอร์เป็นผู้ชนะการแข่งขันและรางวัลของเธอก็คือการเดินช็อปปิ้งอย่างสนุกสนานในเซี่ยงไฮ้ ซึ่งเธอเลือกชานทาลให้ได้ไปเดินช็อปปิ้งร่วมกับเธอด้วย
การถ่ายภาพครั้งแรกในเซี่ยงไฮ้ สาวๆ จะต้องใส่ชุดของพวกเธอเองมาถ่ายโฆษณาและภาพถ่ายให้กับเครื่องสำอางคัฟเวอร์เกิร์ล ควีนคอลเล็คชั่น ในห้องตัดสิน มีเพียงชานทาลและซาลิช่าเท่านั้น ที่ได้รับคำชมจากกรรมการ โฆษณาและภาพถ่ายของเจน่าห์ทำออกมาได้ดี แต่กรรมการไม่ประทับใจในบุคลิกของเธอ โฆษณาของเฮทเธอร์และลิซ่าเรียกได้ว่าเลวร้ายที่สุดถึงแม้จะได้ภาพถ่ายที่วิเศษก็ตาม ซึ่งทำให้เธอต้องกลายเป็นสองคนสุดท้าย และลิซ่าเป็นผู้ที่ต้องกลับบ้านเพราะกรรมการรู้สึกว่าเธอยังไม่เข้มแข็งพอสำหรับวงการนี้